નિર્દેશક સંજય લીલા ભણસાલીની આવનારી ફિલ્મ ‘પદ્માવતી’ પર વિવાદોના વાદળ ઘેરાયલા જ રહે છે. હવે કેન્દ્રિય પ્રધાન ઉમા ભારતીએ એક ખુલ્લો પત્ર પોસ્ટ કરીને પોતાનો વિરોધ દર્શાવ્યો છે. ઉમા ભારતીએ કહ્યું છે કે જ્યારે તમે કોઈ ઐતિહાસિક તથ્ય પર ફિલ્મ બનાવો છો ત્યારે તમે તેના ફેક્ટની અવગણના કરી શકો નહીં. તેમણે નિર્દેશકને કહ્યું હતું કે તમારે લોકોના મનમાં જે આશંકાઓ છે તેને દૂર કરવી જોઈએ.